Дзяржаўная ўстанова адукацыі “Паставіцкая сярэдняя школа”

У рамках дэкады педмайстэрства настаўнікаў гуманітарных прадметаў

**Лічэбнікі колькасныя і парадкавыя**

Беларуская мова. 6 клас

Дражына Алена Рыгораўна, настаўнік беларускай мовы і літаратуры

аг. Паставічы, 2021

**Мэта:** Удасканальванне ўмення фармуляваць азначэнне лічэбніка, уменне адрозніваць лічэбнікі ад іншых самастойных часцін мовы, вызначаць іх разрады.

**Задачы:** Даць паняцце пра разрады лічэбніка паводле значэння. Удасканальваць уменні фармуляваць азначэнне лічэбніка ў тэксце, адрозніваць ад вытворных назоўнікаў, прыметнікаў і прыслоўяў, вызначаць іх разрад, характарызаваць марфалагічныя прыметы і сінтаксічную ролю ў словазлучэнні і сказе. Фарміраваць лексіка-граматычны лад маўлення вучняў.

Выхоўваць любоў і павагу да прадмета, добрыя ўзаемаадносіны ў калектыве.

**Абсталяванне:** падручнік, лісты з заданнямі, прэзентацыя да ўрока, інтэрактыўныя заданні на мульцібордзе.

**Ход урока**

1. **Арганізацыйны момант**

- Добры дзень! **(Слайд 1)** Старажытныя грэкі казалі: “Добры настрой – палова перамогі”. Калі ў вас зараз добры настрой, падыміце вялікі палец і пакажыце “Клас”. Бачу, што не ва ўсіх. Спадзяюся, што да канца ўрока ваш настрой палепшыцца. Я вам жадаю сёння на ўроку поспехаў.

**2. Актуалізацыя апорных ведаў, уменняў, навыкаў**

-Сядзьце зручна і ўважліва праслухайце верш Юрася Свіркі “Твая Беларусь.” **(Слайд 2)** Вам трэба будзе назваць колькасць краін, з якімі мяжуе Беларусь.

Мяжуе з Польшчай, Украінай,

Расіяй, Латвіяй, Літвой,

Твая зямля, твая Айчына –

Жыццё тваё і гонар твой.

І ты яе запомні імя,

Як неба сонца і зару.

Твая зямля, твая Радзіма

Названа светла – БЕЛАРУСЬ.

-Якія пачуцці выклікаў у вас гэты верш? Раскажыце пра іх.

**3. Праверка дамашняга задання**

**3.1 Франтальнае апытванне па тэме**

- Назавіце колькасць краін, з якімі мяжуе Беларусь. (5)

- Якую часціну мовы вы выкарысталі ў сваіх адказах? (Лічэбнік).

- Што называюць лічэбнікам?

-На якія пытанні адказваюць лічэбнікі?

- Як можна адрозніць лічэбнік ад іншых самастойных часцін мовы?

- Якую сінтаксічную ролю яны выконваюць?

**3.2 Арфаграфічная хвілінка**

*З прапанаваных пад дыктоўку слоў (*выбарачны дыктант*) запісаць толькі тыя, якія з’яўляюцца лічэбнікамі:*

Пяць, дзве дзяўчынкі, двойка, трайны, сёмы, патроіць, адзінаццаць, кол, сем вучняў, упяцёх, двайны, адзін, чацвёрты дзень. **(Слайд 3)** (праверка ў парах)

**4. Паведамленне тэмы і мэты ўрока. Вывучэнне новага матэрыялу**

**4.1 Паведамленне тэмы і задач урока**

Сёння мы працягнем знаёмства з лічэбнікамі, мы пазнаёмімся з іх разрадамі паводле значэння.

**4.2 Стварэнне праблемнай сітуацыі**

пр. 352 Перанясіце табліцу ў сшытак і запоўніце яе, упісаўшы прыведзеныя ніжэй словазлучэнні (*заданне ў падручніку).* Размеркавальны дыктант.

-Як выдумаеце, а чаму мы размеркавалі нашы лічэбнікі на гэтыя групы?

-Скажыце, што могуць абазначаць лічэбнікі?

-На якія пытанні могуць адказваць?

-Як будуць называцца лічэбнікі, якія адказваюць на пытанне колькі?

-Што могуць абазначаць парадкавыя лічэбнікі?

-Як будуць называцца лічэбнікі, якія адказваюць на пытанні які (каторы?)?

**4.3 Знаёмства з правілам**

Падцвердзім свае адказы матэрыялам з падручніка *(чытанне правіла)*

-Правільна мы з вамі адказалі?

-Дык якія лічэбнікі будуць з’яўляцца колькаснымі?

-Якія лічэбнікі да іх адносяцца?

-Якія лічэбнікі называюцца парадкавымі?

**5. Замацаванне вывучанага матэрыялу**

**5.1 Кластар па тэме ўрока**

Давайце складзём кластар па тэме нашага ўрока (на дошцы)

абазначаюць цэлы лік

дробавыя

зборныя

**5.2 Праца з падручнікам**

Пр.353 Заданне ў падручніку (суаднесці сказы з кластарам або табліцай, адшукаць устарэлае слова(Вярста). Праца па варыянтах: сказы запісаць па варыянтах: 1 – сказ з цэлым лікам, 2 – з дробавым, 3 – са зборным, 4 (на дошцы) – парадкавы і зрабіць сінтаксічны разбор гэтых сказаў).

**Фізкультхвілінка (Слайд 4)**

Каб уважлівымі быць, трэба трошкі адпачыць.

Раз – падняцца, усміхнуцца, два – сагнуцца, разагнуцца.

Тры – галоўку ўверх падняць, на чатыры – паківаць.

Пяць – рукамі памахаць. Шэсць – як я – хутчэй прысесці,

Сем – за парты ціха сесці. Восем – сшыткі падраўняць,

Дзевяць – кніжку ў рукі ўзяць, Дзесяць – будзем працаваць.

І цікава адпачылі, і лічэбнік паўтарылі.

Пр.354 Заданне ў падручніку **(Слайд 5)** (Чаму Глыбокае лічыцца “Вішнёвай” сталіцай Беларусі? Выпісаць з тэксту колькасны лічэбнік і ўтвораны ад яго парадкавы разам з назоўнікамі, з якімі яны спалучаюцца. Падбярыце і запішыце “парныя” колькасныя лічэбнікі да іншых парадкавых лічэбнікаў, ужытых у тэксце)

Пр. № 356 Заданне ў падручніку. (Уставіць у фразеалагізмы прапушчаныя лічэбнікі ў патрэбнай склонавай форме. Вызначыць разрад лічэбнікаў. Устанавіць адпаведнасць паміж фразеалагізмам і яго тлумачэннем: 1) да трэціх(п) пеўняў – в; 2) гнуцца ў тры(к) пагібелі – б; 3) заблудзіцца ў трох(к) соснах – а; 4) з трэціх(п) вуснаў - г)

**6. Падвядзенне вынікаў**

**6.1 Праца з інтэрактыўным заданенне** (на інтэрактыўнай дошцы або мульцібордзе)

1.Размеркаваць лічэбнікі на дзве групы - колькасныя і парадкавыя **(Слайд 6)** (стр.26) <https://learningapps.org/display?v=pkczk7hy521>

2. Размеркаваць лічэбнікі па разрадах, утварыць малюнак з пазлаў **(Слайд 7)** (стр.2 ) <https://learningapps.org/view691728>

**6.2. Лічбавы дыктант**

1. Лічэбнік – гэта самастойная часціна мовы, якая абазначае прымету прадмета (0)

2. Лічэбнік – гэта самастойная часціна мовы, якая абазначае лік, колькасць прадмета або парадак пры лічэнні. (1)

3. У сказе лічэбнік можа быць любым членам сказа (1)

4. У сказе лічэбнік можа быць толькі дзейнікам і выказнікам. (0)

5. У залежнасці ад значэння і граматычных прымет лічэбнікі падзяляюцца на колькасныя і дробавыя. (0)

6. У залежнасці ад значэння і граматычных прымет лічэбнікі падзяляюцца на колькасныя і парадкавыя. (1)

7. Колькасныя лічэбнікі абазначаюць лік або колькасць прадметаў і адказваюць на пытанне колькі? (1)

8. Да колькасных лічэбнікаў адносяцца: лічэбнікі, якія абазначаюць цэлыя лікі, дробавыя лічэбнікі, зборныя лічэбнікі. (1)

9. Парадкавыя лічэбнікі абазначаюць парадак прадметаў пры лічэнні і адказваюць на пытанне колькі? (0)

10. Пяць – гэта парадкавы лічэбнік (0)

0110011100 **(Слайд 8)** *(праверка ў парах)*

**6.3 Выстаўленне і каменціраванне адзнак за ўрок**

**7. Дамашняе заданне**

Параграф 57, пр. 355 **(Слайд 9)**

**8. Рэфлексія**

**Прыём “Скарбонка ведаў”.** Маленькая шкатулачка перадаецца ад аднаго вучня да другога са словамі “Я навучыўся”.

**Прыём “Так!”** Пакладзіце на правую далоньку тыя веды, з якімі вы прыйшлі на ўрок, на левую – новыя веды, якія вы набылі. Злучыце веды, пляснуўшы ў далоні, і скажыце “Так!”